Il-proġett Townsquare f'tas-Sliema mistenni jgħaddi f'idejn is-Stivala Group, wara li ġie ffirmat memorandum ta' ftehim mal-iżviluppaturi tiegħu. Il-kumpanija tal-familja Stivala mistennija tkompli l-proġett li nbeda mill-impriża konġunta Townsquare Sliema Ltd. Il-ftehim ġie żvelat minn whoswho.mt , li rrapurtaw li Townsquare Sliema Ltd iffirmaw ftehim biex ibiegħu is-sit. Filwaqt li l-impriża ma żvelatx ma min iffirmat il-ftehim, ġie kkonfermat li x-xerrejja prospettivi kienu s-Stivala Group. Għalkemm il-ħlas miftiehem hu kunfidenzjali, MaltaToday qalet li l-prezz kien ta' madwar €70 miljun. Il-proġett Townsquare jinvolvi torri ta' 28 sular u binjiet oħrajn, li ġie approvat fl-2019 wara snin ta' kontroversja. Il-pjan oriġinali kien jinvolvi torri ta' 38 sular li kien ġie approvat mill-bord tal-Awtorità tal-Ippjanar fl-2016. Però dan il-permess kien ġie revokat wara proċess ta' appell. .td_uid_3_6184cc31a6c13_rand.td-a-rec-img{text-align:left}.td_uid_3_6184cc31a6c13_rand.td-a-rec-img img{margin:0 auto 0 0}